आशाराम की तरह कलेक्ट्रेट में अपने काम से आई ज्योति, महेन्द्र, सुखवीर सहित कई युवा एवं बुजुर्ग आगुंतकों ने मुख्य प्रवेश द्वार के सामने मतदाता जागरूकता अभियान के तहत बनाए गए काउण्टर पर प्रदर्शन के लिये रखी ईवीएम से वोट डालकर देखे। इन सभी का कहना था कि भारत निर्वाचन आयोग द्वारा वीवीपैट के माध्यम से मतदान प्रक्रिया को और पारदर्शी बना दिया गया है। कलेक्ट्रेट में बने काउण्टर पर लोग कतारबद्ध होकर प्रदर्शन ईवीएम से वोट डालकर देख रहे हैं और वीवीपैट में पर्ची देखकर वोट का सत्यापन भी कर रहे हैं।